Nafarroako Gobernuko Osasuneko kontseilariak hauxe jakinarazten du, Unión del Pueblo Navarro (UPN) talde parlamentarioari atxikitako foru-parlamentari Leticia San Martín Rodríguez andreak itxaron-zerrendak publikoki aurkezteko modu berriari buruz idatziz erantzuteko eginiko informazio-eskariari loturik (11-25/PES-00426):
Ezinezkoa da teknikoki itxaron-zerrendak berriro kalkulatzea, ez baita gordetzen pazienteak zer egoeratan zeuden zerrenda kalkulatu zen garaian. 2025eko ekainean itxaron-zerrenda estrukturalaren informazioa ematen hasi zen, 21/2010 Foru Dekretuan adierazten denaren arabera, eta, han, 3. artikuluan, hauxe definitzen da:
a) Itxaronaldi estrukturalean dauden pazienteak. Barnean hartzen ditu une jakin batean asistentzia espezializatuko kontsultan edo proba diagnostiko batean artatuak izateko zain dauden pazienteak, kontuan izanik haien itxaron-denbora Osasunbidea-Nafarroako Osasun Zerbitzuaren antolamenduari eta eskura dauden baliabideei egotz dakiekeela.
b) Itxaronaldi ez-estrukturalean dauden pazienteak. Erregistroan une jakin batean sartutako pazienteak, kontuan izanik haien itxaronaldia ez zaiela egozten ahal Osasunbidea-Nafarroako Osasun Zerbitzuaren antolamenduari eta eskura dauden baliabideei, baizik eta hitzorduaren eskaeraren inguruabar bereziei, honako honen arabera:
· Pazientearen borondateari berari egozten ahal zaion atzerapena duten pazienteak (arrazoi pertsonalengatik, lanekoengatik edo nahi duten medikua aukeratzeagatik borondatezko itxaronaldian dauden pazienteak).
· Erregistroan sartutako gainerako pazienteak, kontuan izanik haien hitzordua mediku eskatzaileak eskatutako data baterako ezarri dela.
Eta I. eranskinean zerrendatzen dira asistentzia espezializatuko lehen kontsulta bermatuta daukaten espezialitateak, arrazoi horregatik ez direnak kontabilizatzen itxaron-zerrendaren argitalpenean 2025eko ekainetik.
Arrazoi horiengatik, ikusirik ezinezkoa dela itxaron-zerrenda birkalkulatzea, 2025eko ekaineko LeSISNA txostenean jakinarazten zen gutxi gorabehera zer portzentaje zuen itxaron-zerrenda ez-estrukturalak.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

